《京口》
清代·颜光敏

十里荒烟接岸青，金焦疑对两浮萍。连山北断江楼出，潮水东还海气腥。

机杼并愁鲛室尽，鼓鼙空向鹭门停。归舟拟雪苍生泪，只恐君王不忍听。

作者简介：（1640—1686）山东曲阜人，字逊甫，更字修来，号乐圃。颜光猷弟。康熙六年进士，由中书舍人累迁吏部郎中，充《一统志》纂修官。书法擅名一时，尤工诗。有《乐圃集》、《未信编》、《旧雨堂集》、《南行日记》。